
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-3371/16 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, OIB 85821130368, za pokretanje stečajnog postupka nad dužnikom V. D. – GRAĐENJE d. o. o., Zagreb, Gradiška 20, OIB 34462901408, 24. kolovoza 2016.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, OIB 85821130368, za pokretanje stečajnog postupka nad dužnikom V. D. – GRAĐENJE d. o. o., Zagreb, Gradiška 20, OIB 34462901408, od 5. travnja 2016.

Obrazloženje

	Podneskom od 5. travnja 2016. predlagatelj Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, OIB 85821130368, podnijela je prijedlog za pokretanje stečajnog postupka nad dužnikom V. D. – GRAĐENJE d. o. o., Zagreb, Gradiška 20, OIB 34462901408.
	U svom prijedlogu predlagatelj navodi da dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 9.649.432,95 kn.
	Podneskom od 4. svibnja 2016. dužnik obavještava sud da je protiv rješenja Nagodbenog vijeća o utvrđivanju tražbina kao i na rješenje o obustavi postupka predstečajne nagodbe, uložio žalbu.
	Zaključkom ovog suda broj St-3371/16 od 13. srpnja 2016. pozvana je Financijska agencija da obavijesti sud da li je još uvijek u tijeku postupak predstečajne nagodbe s dužnikom.
	Podneskom od 19. srpnja 2016. Financijska agencija obavijestila je sud da je postupak nad gore navedenim dužnikom još uvijek u tijeku iako isti postupak nije zabilježen u sudskom registru ovog suda.
	Odredbom čl. 15 st. 2 Stečajnog zakona propisano je da do završetka predstečajnog postupka nije dopušteno pokretanje stečajnog postupka.
	Kako je iz dostavljene dokumentacije dužnika utvrđeno da je još uvijek u tijeku predstečajni postupak, to je prijedlog za pokretanje stečajnog postupka valjalo odbaciti kao nedopušten.
	Podnositelj prijedloga, a kod kojega je još uvijek u tijeku predstečajni postupak o navedenoj činjenici nije obavijestio sud, niti je tu činjenicu upisao u ovosudnom registru.
Zagreb, 24. kolovoz 2016.

									SUDAC:
									Vesna Malenica v. r.  

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger



image1.png




